|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o gradskim porezima |
| Stvaratelj dokumenta, tijelo koje provodi savjetovanje | Grad Koprivnica Upravni odjel za financije, poticanje poduzetništva i komunalno gospodarstvo |
| Cilj i glavne teme savjetovanja | Dana 6. prosinca 2016.godine Hrvatski sabor donio je Zakon o lokalnim porezima koji je objavljen u „Narodnim novinama“ broj 115/16.( u daljnjem tekstu:Zakon ), a koji je stupio na snagu l. siječnja 2017. godine, osim odredbi članaka 30.- 40. i članaka 50. i 51. koji stupanju na snagu l. siječnja 2018.godine.Članak 1. Zakona o lokalnim porezima propisuje da se istim utvrđuje sustav utvrđivanja i naplate lokalnih poreza kao izvora financiranja jedinica lokalne i područne (regionalne) samouprave.Člankom 20. stavkom l. propisani su porezi koje mogu uvesti jedinice lokalne samouprave i to: l. prirez porezu na dohodak 2. porez na potrošnju 3. porez na kuće za odmor4. porez na korištenje javnih površina. Temeljem navedenog članka Grad Koprivnica je u članku 2. naprijed predložene Odluke o gradskim porezima propisao slijedeće : „Gradu Koprivnici pripadaju sljedeći porezi: 1. Porez na potrošnju i 2. Porez na korištenje javnih površina.“U odnosu na do sada važeću Odluku o gradskim porezima nema više poreza na tvrtku. Također u predloženoj Odluci definiran je način plaćanja zauzimanja javnih površina za postavu terasa uz ugostiteljske objekte. Predlaže se plaćanje na dva puta i to 50% do 30.6. a preostalih 50 % do 31.10. godinu za koju je dobiveno rješenje za korištenje terase.Stavak 2. istog članka Zakona propisuje „Jedinice lokalne samouprave dužne su uvesti i naplaćivati porez na nekretnine.“ Obzirom da odredbe Zakona koje uređuju porez na nekretnine od članka 30. do članka 40. stupaju na snagu l. siječnja 2018.godine iste će se ugraditi u Odluku nakon stupanja na snagu. |
| Mjesec stvaranja dokumenta | Veljača 2017. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hrJavno savjetovanje trajalo je petnaest dana te je bilo otvoreno od 08. veljače do 22. veljače 2017. godine.  |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti.  |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Marija Potroško Kovačić | Datum:23. veljače 2017. |